Rookverbod: Fita wil appelleer | Maroela Media
Argieffoto (Foto: vicky gharat/Pixabay)
Die Fair Trade Independent Tobacco Association (Fita SA) het Vrydag aansoek gedoen om verlof tot appèl teen die hooggeregshof in Pretoria se onlangse beslissing rakende die verbod op die verkoop van tabakprodukte.
Die hof het verlede week Vrydag Fita SA se dringende hofaansoek om die regering se verbod op die verkoop van tabakprodukte ter syde te laat stel, met koste van die hand gewys.
Maroela Media het vroeër berig Fita SA het vroeër vandeesmaand in die hof geargumenteer oor die opheffing van die verbod op die verkoop van tabakprodukte.
Die organisasie het onder andere aangevoer dat die verkoop van tabakprodukte noodsaaklik behoort te wees aangesien dit verslawend is.
Die hof was egter nie hiervoor te vinde nie. "Fita SA se argument dat sigarette noodsaaklik is omdat dit verslawend is, het geen meriete nie. Die feit dat 'n middel verslawend is, maak dit nie noodsaaklik nie," het regterpresident Dunstan Mlambo in sy uitspraak gesê.
Ja nee maar ons kan drank koop ek verstaan nie … hoe werk hulle dit nie.
Dit kan geargumenteer word deur te noem dat alhoewel daar 'n verbod op tabakprodukte is, nie mense verhoed om NIE onwettige tabakprodukte te rook nie. Dus kan hulle net sowel die verbod laat vaar en tabakprodukte verkoop op 'n wettige manier waar die regering ook dan belasting ontvang. Dit maak wraggies geen sin dat hulle volhou by die verkoop van sigarette nie! Iemand daar buite maak baie geld op die verkoop van hierdie onwettige verkoop van tabakprodukte terwyl die regering diep in die skuld is en kan doen met elke liewe sent wat hulle op hierdie stadium kan ontvang.
Hulle weet nie wat hulle doen nie Behalwe natuurlik hoeveel geld in hul sakke gaan met di gemors wat ons nou moet rook
Die regering is dan verslaaf aan omkopery, korrupsie en hul koppe weg te draai vir moord en dood en die reëls is dubbel sinnig genade man! Wat van mense wat verslaaf is aan drugs, dagga, pille ens? Dagga rook is ook aanvaarbaar vir hulle en NDZ maak geld op swart mark en word steeds nie vervolg nie! Lyk my hul wil hê ons moet die plekke gaan plunder soos our people en maak soos taxi organisasies. Ek's taamlik gatvol vir die sirkus nou
Weet nie hoe slim is die adv nie maar om in n hof te staan en vir n regter te se sigarette in nood saaklik klink nie vir my baie slim nie